  Анжелика Тихонова корреспондент Удмуртие «Спутник V» вакциналэн 17 сюрс 400 дозаез вуиз. Со сярысь элькунысь тазалыкез утёнъя министерстволэн пресс-службаез ивортӥз. Прививка пуктыны кӧня ке амалъёсын луэ: Госуслуги портал яке эмъюртысь регистратура пыр. Озьы ик куриськонъёс 8-800-100-24-47 яке 122 номеръёсъя кельтыны луэ. Со сяна, али калыке потаса прививка пуктылон интыосын вакцинациез ортчыны луэ. Отчы сюрон понна гожтӥськыны кулэ ӧвӧл. Соослэн ужан радлыксы сярысь  тодыны луэ.  Вакцинаез 18 аресысен адямиослы пуктыло. Сьӧре одно ик паспорт, полис, СНИЛС луыны кулэ, озьы ик ужкагазъёсты гожъяны ручка кутыны ӵекто. Вакцина пуктэм азьын адямиез эм ужась одно ик учкоз. Тодэ вайытом, 28-тӥ инвожолы Удмуртиын коронавирусэн черлан 91 выль учыръёсты шараязы.  Тегъёс: Тазалык Ижкар Удмуртия коронавирус вакцина  